Անժելիկա Ագուրբաշ

**Անժելիկա Անատոլևնա Ագուրբաշ** (, ի ծնե **Յալինսկայա**, 1990-ից 2001 թվականներին հանդես է եկել **Լիկա Յալինսկայա** անունով (), ), խորհրդային, բելառուսական և ռուսական երգչուհի, դերասանուհի, մոդել և հեռուստահաղորդավարուհի, 1990-1995 թվականներին՝ «Վերասի» խմբի անդամ, Բելառուսի Հանրապետության վաստակավոր արտիստ (2006 թվական)։ «Ոսկե գրամոֆոն» և «Ձայնային ուղի» մրցանակների դափնեկիր, «Տարվա երգ» փառատոնի մասնակից։

## Կենսագրություն
Անժելիկան ծնվել է 1970 թվականի մայիսի 17-ին Մինսկում։

Վեց տարեկանում  կատարել է հայտնի երգեր և իրեն պատկերացրել բեմում։ Դպրոցական տարիներին սովորել է թատերական ստուդիայում և երաժշտական դպրոցում։

16 տարեկանում՝ 9-րդ դասարանում, գլխավոր դերում նկարահանվել է «Քննություն տնօրենի համար» ֆիլմում, որից առաջ որպես հոծախումբ մասնակցել է մեկ այլ ֆիլմում։

Ավարտել է Մինսկի թատրոնի և արվեստի ինստիտուտը։

1988 թվականին նա հաղթել է Բելառուսի առաջին գեղեցկության մրցույթում՝ «Мінская прыгажуня»։ Իր կարիերայի սկզբում նրա անունը Լիկա Յալինսկայա էր։

1990-ից 1995 թվականներին երգել է «Վերասի» խմբում։ Նա ստեղծել է «Լիկա» արվեստի ակումբը՝ հանրապետական հասարակական միավորումը։

Յալինսկայայի առաջին հայտնիությունը Բելառուսից դուրս է եկել 1994 թվականին՝ «Ոչ, այս արցունքները իմը չեն...» ռոմանսով Վլադիմիր Նեկլյաևի խոսքերով և Միքայել Թարիվերդիևի երաժշտությամբ, որը կատարվել է Ալոիս Բրանչի «Ռոմանտիկա ռուսական ոճով» ֆիլմում։

Դարձել է «Սլավյանսկի բազար», «Ոսկե հիթ», «Եվրոպայի խաչմերուկում» մրցույթների դափնեկիր։

«Վերասի»խմբիվ հեռանալուց հետո նա զբաղվել է սոլո կարիերայով։ Ըստ «Կոմսոմոլսկայա պրավդայի», Լև Լեշչենկոն դարձել է նրա պրոդյուսերը Մոսկվայում։

2002 թվականին նա ամուսնացել է Նիկոլայ Ագուրբաշի հետ, և նա դերձել է երգչուհու պրոդյուսերը։

2004-ից 2006 թվականներին ռուսական հեռուստաալիքներով Անժելիկա Ագուրբաշի տեսահոլովակների ակտիվ առաջխաղացման շրջանն էր։ Սկզբում հաջողություն չկար. Քննադատների կարծիքով՝ դրա պատճառները չափազանց թույլ երաժշտական նյութն են, երգչուհու խնդիրները խարիզմայի հետ, վառ տեմբրի բացակայությունը, ինչպես նաև «անճաշակությունը, գավառամտությունը և գռեհկությունը»։

Եվրատեսիլ 2005 երգի մրցույթում ներկայացրել է Բելառուսը կիսաեզրափակչում «Love Me Tonight» երգով, որի պրոդյուսերն էր Ֆիլիպ Կիրկորովը։ Բայց Ագուրբաշը չի անցել եզրափակիչ փուլ՝ կիսաեզրափակիչում զբաղեցնելով 13-րդ տեղը։

2009 թվականին մտնում է Մաքսիմ Ֆադեևի «Любовь! Любовь? Любовь…» երգերի ալբոմը՝ «Роза на снегу» հիթով։ Գուրու Քենը նշել է, որ ալբոմը շատ «խունացած» է ստացվել. «Ամբողջովին անդեմ երգիչը մեկը մյուսի հետևից երգում է ամբողջովին շաբլոնային երգեր։ Ակնհայտ անհնար է հասկանալ, թե ով է սա երգում։ Վերնագրի երգը երգում է Սոֆյա Ռոտարուն։ Ուրախ «До свиданья, Дима» և «Милый О. О.» կարծում եմ Կատյա Լելն է երգում։ Շանսոնային «Розу на снегу», նման է Մարինա Խլեբնիկովային։ Եթե չլինեին համեմատաբար թանկ վերադաշնակումները, կարելի էր նույնիսկ սխալվել՝ գնելով հայրենական էստրադայի պարոդիաների հավաքածու ինչ-որ աշխատասեր КВН-ուհուց»։

Նիկոլայ Ֆանդեևի ակնարկն ավելի կատեգորիկ էր. Նրա կարծիքով՝ «Մաքսին հաջողվեց... վաճառել մեկ կոճակը հինգ կոստյումի գնով... Իսկ ռեստորանային «Милый О. О.» ապրանքը ամբողջովին անամոթության և գռեհկության գագաթնակետ է այն ամենից, ինչ երբևէ արել է Անժելիկա Ագուրբաշը»։

2011 թվականին Կրեմլում տեղի ունեցել Ագուրբաշի շոուն, որը ներառում էր դուետներ ռուս հայտնի էստրադային արտիստների հետ, նրա գործընկերներն էին Բորիս Մոիսեևը, Ալեքսանդր Մարշալը, Ալեքսանդր Բույնովը, Դմիտրի Մալիկովը, Ֆիլիպ Կիրկորովը։

2012 թվականի սեպտեմբերի 25-ին երգչուհին թողարկել է «Ты не знал меня такой» ալբոմը։ Ալբոմի ամենահայտնի ստեղծագործություններն են «Муха» և «Река»-ը, որոնք 2010 և 2011 թվականներին ընդգրկվել են «Տարվա երգերի» եզրափակիչում։

2015 թվականի հունվարի 26-ին տեղի է ունեցել «Ակումբների արքա - սիրո քարտ» ներկայացման պրեմիերան՝ Անժելիկա Ագուրբաշի և Էմանուիլ Վիտորգանի գլխավոր դերերում, Լյուդմիլա Մակսակովայի մասնակցությամբ Մայակովսկու անվան թատրոնի բեմում։

2015 թվականի փետրվարի 8-ից մայիսի 24-ը Անժելիկան մասնակցել է «Մեկից մեկ» շոուին «Ռոսիա 1» հեռուստաալիքով, որտեղ լսարանի SMS քվեարկության արդյունքներով զբաղեցրել է 4-րդ տեղը։

2015 թվականի մայիսի 30-ին Մոսկվայում Ագուրբաշը մասնակցել է «Կոնստանտին Խաբենսկու Բարեգործական Հիմնադրամի» «Երեխայի աչքերով» բարեգործական աճուրդին։ Անժելիկայի տրամադրած լոտը հաջողությամբ վաճառվել է, իսկ հասույթն ուղղվել է քաղցկեղով հիվանդ երեխաների բուժմանը։

2015 թվականի հունիսի 24-ին Մոսկվայում Միխայիլ Գուցերիևի պրոդյուսերական կենտրոնի հետ միասին տեղի է ունեցել նոր երգի պրեմիերան՝ Միխայիլ Գուցերիևի խոսքերով և Անդրեյ Կտիտարևի երաժշտությամբ։ Կոմպոզիցիան հեռարձակվել է ռուսական ռադիոկայաններով։

2015 թվականի հուլիսի 9-ին Բելառուսում տեղի է ունեցել «Սլավոնսկի բազար Վիտեբսկում» XXIV միջազգային փառատոնի բացման արարողությունը, որտեղ Ագուրբաշը Վադիմ Գալիգինի հետ դարձել է փառատոնի պատվավոր հյուրն ու հաղորդավարը, ինչպես նաև Դմիտրի Մալիկովի հետ կատարել է «Ещё, ещё» ստեղծագործությունը։

2015 թվականի սեպտեմբերի 12-ին Մոսկվայի կենտրոնական հիպոդրոմում տեղի է ունեցել XII ձիարշավը Ռուսաստանի Դաշնության Նախագահի մրցանակի համար, որտեղ որպես հաղորդավար հանդես են եկել Ագուրբաշը և Սերգեյ Ժիգունովը։

2016 թվականի փետրվարի 6-ին Ագուրբաշը դարձել է «Ռոսիա-1» հեռուստաալիքի «Մեկից մեկ! Եթերաշրջանների ճակատամարտ» շոուի մասնակիցը։

2016 թվականի սեպտեմբերի 12-ին Ագուրբաշը և հայ երգիչ Արամեն RU.TV ալիքի եթերում ներկայացրել են իրենց զուգերգը՝ «Было и прошло» վերնագրով։

2017 թվականի հունվարի 26-ին Ագուրբաշը հանրությանը ներկայացրել է իր նոր տեսահոլովակը «Четверг в твоей постели» երգով։ Պրեմիերան կայացել է RU.TV հեռուստաալիքով։

2018 թվականի հուլիսին երգչուհին Բաքվում մասնակցել է «Ժառա» երաժշտական փառատոնին։

2021 թվականի հունիսին նա պարտվել է Բելկոոպսոյուզի դեմ դատական հայցում, ըստ որի՝ նա պարտավորվում էր կազմակերպությանը վերադարձնել 83,000 դոլար արժողությամբ 40 մորթյա արտադրանքները, որոնք նա վաճառքի է հանել 2018 թվականին։

## Հասարակական դիրքորոշում
Անժելիկա Ագուրբաշը աջակցում է Բելառուսի քաղաքական ռեժիմի ընդդիմությանը, համերաշխության միջոցառմանը մասնակցելու կապակցությամբ նա կարճ ժամանակով մնացել է Ռուսաստանում։

2021 թվականի հունիսին Բելառուսի Հանրապետության իշխանությունները նրա դեմ քրեական գործ են հարուցել Ալեքսանդր Լուկաշենկոյին ատելություն հրահրելու և վիրավորելու համար։ Նրա նկատմամբ քրեական գործ է հարուցվել  Քրեական Օրենսգրքի էջ 130-ի մաս 3-ով (Թշնամություն կամ տարաձայնություն հրահրելը), որը նախատեսում է մինչև 12 տարի ազատազրկում, և Քրեական Օրենսգրքի էջ 368-ի մաս 2-ով (նախագահի վիրավորանք)՝ մինչև երեք տարի ազատազրկում։ Բելառուսի գլխավոր դատախազության տվյալներով՝ երգչին հեռակա ձերբակալել են։ Բելառուսի իշխանությունները դիմում են ուղարկել Ռուսաստանի Դաշնության գլխավոր դատախազություն՝ նրան Բելառուսում պատժի նպատակով արտահանձնելու համար։

## Անձնական կյանք
* Առաջին ամուսինը, Բելառուսի դերասան և ռեժիսոր Իգոր Լենև (ծնվել է 1958 թվականի օգոստոսի 9-ին), ամուսնությունը տևել է երկու տարի։
** Դուստր, Դարյա Իգորևնա Յալինսկայա (ծնվել է 1988 թվականի մարտի 14-ին), ավարտել է Կառավարման պետական համալսարանի «Կառավարում շոու բիզնեսում» մասնագիտությունը։ Աշխատել է Տիմատիի հետ։
* Ապրել է բոդիբիլդեր Վալերի Բիզյուկի հետ (հարաբերությունները տևեցին 6 տարի)։
** Որդի, Նիկիտա Վալերևիչ Յալինսկի (ծնվել է 1997 թվականի հուլիսի 4-ին)
* Երկրորդ ամուսին, Նիկոլայ Ագուրբաշ (2001-ից մինչև 2012 թվական). 2012 թվականի օգոստոսին ամուսնալուծվել է Նիկոլայ Ագուրբաշի հետ, որի պատճառները երկու նախկին ամուսիններն էլ մանրամասնորեն խոսեցին ԶԼՄ-ներում։
** Որդի, Անաստաս Նիկոլաևիչ Ագուրբաշ (ծնվել է 2004 թվականի օգոստոսի 19-ին)

2012 թվականից նա հարաբերությունների մեջ է ղազախ բիզնեսմեն Անատոլի Պոբիախոյի հետ (ծնվել է 1971 թականին), 2015 թվականին հայտնի է դարձել նշանադրության լուծարման և հարաբերությունների ավարտի մասին։

## Սակավառակագրություն
* 1995 — *«[[Бумажная луна (ալբոմ)|Бумажная луна]]»*
* 1997 — *«[[Ночь без сна (ալբոմ)|Ночь без сна]]»*
* 1999 — *«[[Для тебя]]»*
* 2001 — *«[[Прощальный поцелуй (ալբոմ)|Прощальный поцелуй]]»*
* 2002 — *«Лучшие песни»*
* 2005 — *«[[Правила любви]]»*
* 2005 — *«[[Беларусачка]]»*
* 2007 — *«[[Я буду жить для тебя]]»*
* 2009 — *«[[Любовь! Любовь? Любовь…]]»*
* 2010 — *«Grand Collection»*
* 2012 — *«[[Ты не знал меня такой]]»*
* 2024 — *«[[Love Me Tonight]]»*
* 2024 — *«[[Откровенная. Часть I]]»*

## Սինգլներ
* «Николаевских стая» (01.01.2002)
* «Евфросинья», երաժշտության և խոսքերի հեղինակ Ալեքսանդր Շկուրատով (01.09.2003)
* «Гимн фирмы Мортадель» (2004)
* «Новогодняя», երաժշտության և խոսքերի հեղինակ Ալեքսանդր Շկուրատով (01.12.2004)
* «Я, Валентинка», երաժշտության և խոսքերի հեղինակ Ալեքսանդր Շկուրատով (01.02.2005)
* «Boys and Girls», երաժշտության և խոսքերի հեղինակ Ալեքսանդր Շկուրատով (01.03.2005)
* «Love Me Tonight» (05.04.2005)
* «Земляки» (01.10.2006)
* «Белая Русь» (05.02.2007)
* «Украина» (2010)
* «Туман» (2011)
* «Чёрная вуаль» (2014)
* «Плакала, но верила» (2015) երաժշտության և խոսքերի հեղինակ Ալեքսեյ Մալախով
* «Заново рождена» (2015) երաժշտության և խոսքերի հեղինակ Ալեքսեյ Մալախով
* «Я не вижу солнце за ночью» (2015) բառերի հեղինակ Միխայիլ Գուցերիև, երաժշտություն՝ Անդրեյ Կտիտարև
* «Убей меня» (2015) երաժշտության և խոսքերի հեղինակ՝ Վլադիմիր Կուրտո
* «Было и прошло» (2016) զուգերգ Arame-ի հետ։ Երաժշտության և խոսքերի հեղինակ՝ Աննա Հովներ
* «Четверг в твоей постели» (2017) Երաժշտության և խոսքերի հեղինակ՝ Դմիտրի Լորեն
* «Мне любви твоей мало» (2020) երաժշտության և խոսքերի հեղինակ Ալեքսեյ Մալախով
* «Наўздагон» (2020)
* «Мы океаны» (2022)
* «Плачу-Смеюсь» (2022)
* «По нервам» (ft Karen ТУЗ) (2022)

## Տեսահոլովակներ

## Մասնակցություն տեսահոլովակներում
* «Баллада о новом паспорте» (2017 թվական), կատարող՝ Արկադի Ուկուպնիկ, ռեժիսոր՝ Գ.Վոլև։

## Մասնակցություն գովազդում
* Քաղաքային թիվ 62 ատամնաբուժական կլինիկայի գովազդային հոլովակ (2019 թվական)

## Մրցանակներ և կոչումներ
**Պետական մրցանակներ**
* Բելառուսի Հանրապետության վաստակավոր արտիստ (2006 թվականի ապրիլի 10), *Ազգային մշակույթի զարգացման, լավագույն երաժշտական ավանդույթների պահպանման և տարածման գործում անձնական նշանակալի ավանդի համար*։
 
**Երաժշտական փառատոնների դափնեկիր**
* Սլավյանսկի բազար
* Տարվա երգ
* Ոսկե գրամոֆոն
* Ոսկե հարված
* Եվրոպայի խաչմերկուկներում

**Տիտղոսներ.**
* «Мінская прыгажуня» (1988 թվական)
* «Միսս Ֆոտո ԽՍՀՄ» (1991 թվական)
* «Միսսիս Ռուսաստան» (2002 թվական)

## Ֆիլմագրություն
* 1987 — Քննություն տնօրենի համար — *Վալյա, աշակերտուհի, տեխնիկ*
* 1988 — Մուդրումեր — *Էլլա, մոդել*
* 1993 — Նրա մասին, բայց առանց նրա
* 2006 — 2007 — Անիծված դրախտ — *Բելա*
* 2013 — Հավատքի ուժ — *Ժաննա Սեգիևսկայա, Անդրեյի նախկին կին, դերասանուհի*
* 2014 — Կանայք եզրին — *Ելենա Անդրեևնա, դերասանուհի*
* 2015 — Սիրո թելեր — երգչուհի *Անաստասիա Սլիվկինա*
* 2016 — Սվետոֆորովների ընտանիքը — Կամեո

## Վոկալ
* 1994 — «A La Russa» վեպ — ռոմանս «Нет, эти слёзы не мои»
* 2006—2007 «Делай это» — սաունդթրեք «Անիծված դրախտ» սերիալի համար
* 2006—2007 «Я гарантирую рай» — սաունդթրեք «Անիծված դրախտ» սերիալի համար
* 2008 — «Չեմպիոն» ֆիլմի համար «Нелюбимая» սաունդթրեք

## Տես նաև
* Բելառուսը Եվրատեսիլ 2005 երգի մրցույթում

## Գրականություն
* 

## Ծանոթագրություններ

## Արտաքին հղումներ

Կատեգորիա:21-րդ դարի դերասանուհիներ
Կատեգորիա:Բելառուս դերասանուհիներ
Կատեգորիա:Բելառուս երաժիշտներ
Կատեգորիա:Բելառուս երգիչներ
Կատեգորիա:Բելառուս կին գրողներ
Կատեգորիա:Բելառուս հաղորդավարներ
Կատեգորիա:Գեղեցկության մրցույթի հաղթողներ
Կատեգորիա:Դերասանուհիներ այբբենական կարգով
Կատեգորիա:Եվրատեսիլ 2005 երգի մրցույթի մասնակիցներ
Կատեգորիա:Խորհրդային դերասանուհիներ
Կատեգորիա:Մոդելներ այբբենական կարգով
Կատեգորիա:Ռուս մոդելներ